**Zmluva o spolupráci pri zbere a nakladaní s použitým šatstvom**

uzatvorená v zmysle § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších prepisov a podľa § 269 ods. 2 a následných ustanovení zákona č. 513/1991 Zb. Obchodného zákonníka v znení neskorších prepisov

(ďalej len „zmluva“)

**Čl. 1**

**Zmluvné strany**

**Obec: Vyšné Ladičkovce**

so sídlom: Vyšné Ladičkovce 24

v zastúpení: Martina Bobaľová

IČO: 00323781

DIČ: 2021173935

Bankové spojenie: SK87 5600 0000 0042 5688 3001

IBAN:

Telefón: 057/7796 671

E-mail: obec.vysneladickovce@satlan.sk

(ďalej len ,, obec ,, )

a

**Ľubomír Ludvik WINDOORS**

so sídlom: Ľ. Štúra 489/9, 089 01 Svidník

v zastúpení: Ľubomír Ludvik

IČO: 37655264

DIČ: 1039598978

Bankové spojenie: Všeobecná úverová banka

IBAN: SK80 0200 0000 0031 2972 1355

Telefón: 0919 064 736

E-mail: [kontajnery99@gmail.com](mailto:kontajnery99@gmail.com)

Číslo : OU-K-OSZP- 2018/001890-002

Registračné číslo: 02/2018

(ďalej len „oprávnená osoba“)

**Čl. 2**

**Predmet zmluvy**

1. Predmetom tejto zmluvy je úprava spôsobu a podmienok vzájomnej spolupráce medzi obcou a oprávnenou osobou pri nakladaní s určenými zložkami komunálnych odpadov vzniknutých na území obce s cieľom umožniť oprávnenej osobe vykonávať zber a prepravu presne definovaných zložiek komunálnych odpadov od fyzických osôb na území obce.
2. Určenými zložkami komunálnych odpadov, s ktorými je oprávnená osoba na základe tejto zmluvy a za predpokladu dodržania zákonných požiadaviek oprávnená nakladať, súzložky komunálneho odpadu pochádzajúce z domácností:

Katalógové číslo Názov odpadu Kategória odpadu

20 01 10 šatstvo O

20 01 11 textílie O

20 01 99 odpady inak nešpecifikované O

(obuv, kabelky, opasky, malé hračky)

(ďalej aj „odpady“)

1. Oprávnená osoba bude vykonávať zber a prepravu uvedených zložiek komunálneho odpadu v obci prostredníctvom zberných nádob – kontajnerov – umiestnených na miestach odsúhlasených obcou.
2. Oprávnená osoba je vlastníkom zberných nádob na šatstvo vo vašej obci v počte 1 ks.

**Čl. 3**

**Podmienky zmluvy**

1. Oprávnená osoba bude vykonávať zber a prepravu zložiek komunálneho odpadu podľa katalógového čísla uvedeného v článku 2 tejto zmluvy.
2. Oprávnená osoba zabezpečí špeciálne zberné nádoby - kontajnery, ich rozmiestnenie a údržbu
3. Špeciálne zberné nádoby budú jasne označené pre aký druh odpadu sú určené a návodom na ich užívanie.
4. Rozmiestnenie zberných nádob bude dohodnuté s obcou. Akékoľvek zmeny v počte a rozmiestnení zberných nádob si zmluvné strany vopred odkonzultujú a odsúhlasia.
5. Oprávnená osoba v prípade poškodenia alebo odcudzenia zberných nádob zabezpečí ich opravu alebo odstránenie, prípadne dodá nové zberné nádoby na vlastné náklady.
6. Uložením odpadu do zbernej nádoby sa oprávnená osoba považuje za držiteľa odpadu v zmysle § 4 ods. 2) zákona č. 79/2015 Z.z. o odpadoch a o zmene a doplnení niektorých zákonov v platnom znení.Obec nezodpovedá za uloženie odpadu do zberných nádob.
7. Oprávnená osoba je povinná:
8. zaradiť odpad odobratý od fyzickej osoby ako komunálny odpad,
9. oznamovať obci údaje o druhu a množstve vyzbieraného komunálneho odpadu za obdobie kalendárneho roka do 31. januára nasledujúceho roka,
10. pri zbere komunálneho odpadu postupovať tak, aby nedošlo k ohrozeniu zdravia ľudí a ku škodám na životnom prostredí a majetku
11. Obec prenecháva oprávnenej osobe bezplatné užívanie pozemkov, na ktorých budú umiestnené zberné nádoby v množstve a umiestnení stanovenom v prílohe č. 1 tejto zmluvy.
12. Frekvencia vyprázdňovania zberných nádob je dohodnutá minimálne na raz za 6 – 8 týždňov, v prípade preplnenia zberných nádob na základe výzvy obce podľa potreby.
13. Oprávnená osoba nezodpovedá za odpad voľne uložený mimo kontajnera.

**Čl. 4**

**Cena**

Obec sa zaväzuje zaplatiť oprávnenej osobe sumu za umiestnenie zbernej nádoby - kontajnera a vývoz odpadu z kontajnerov v závislosti od množstva kontajnerov v danej obci podľa nižšie uvedenej tabuľky. Dohodnutú sumu buď čiastkovou platbou mesačne a to vždy k 15.dňu za predchádzajúci mesiac, alebo štvrťročne za predchádzajúci štvrťrok, polročne čiastkovou úhradou, alebo jednorázovo za celý rok na základe vystavenej faktúry, súčasťou ktorej bude informácia o množstve a druhu vyzbieraného komunálneho odpadu za fakturované obdobie.

**Ročné platby podľa množstva kontajnerov v obci :**

|  |  |
| --- | --- |
| 1 kontajner v obci | **70,00 €** |

**Čl. 5**

**Kontrola**

Oprávnená osoba je povinná v prípade kontrolou zisteného nesúladu jej činnosti s touto zmluvou dať svoju činnosť do súladu v lehote, na ktorej sa s obcou pri vykonaní kontroly dohodne.

**Čl. 6**

**Trvanie zmluvy**

1. Táto zmluva sa uzatvára na dobu neurčitú .
2. Zmluvné strany sa dohodli, že túto zmluvu má právo vypovedať každá zo zmluvných strán s mesačnou výpovednou lehotou, ktorá začína plynúť nasledujúci deň po doručení výpovede druhej zmluvnej strane.
3. Vzťahy týkajúce sa odstúpenia od zmluvy sa spravujú príslušnými ustanoveniami obchodného zákonníka.
4. Po ukončení tejto zmluvy oprávnená osoba odstráni bezodkladne, najneskôr v termíne do 30 dní od ukončenia zmluvy, zberné nádoby z užívaných pozemkov a zabezpečí poriadok v okolí stanoviska.

**Čl. 7**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť v zmysle ustanovenia § 47a ods. 1 Občianskeho zákonníka dňom nasledujúcim po dni zverejnenia na internetovej stránke obce.
2. Právne vzťahy touto zmluvou zvlášť neupravené sa budú riadiť ustanoveniami Obchodného zákonníka.
3. Táto zmluva je vyhotovená v dvoch rovnopisoch, z ktorých obec prevezme 1 vyhotovenie a oprávnená osoba 1 vyhotovenie.
4. Akékoľvek zmeny alebo doplnky tejto zmluvy je možné vykonať iba formou písomných dodatkov podpísaných oboma zmluvnými stranami. Zmeny vykonané inou formou sú neplatné a pre zmluvné strany nezáväzné.
5. V prípade, ak sa akékoľvek ustanovenie tejto zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej zmluvy. Zmluvné strany sa v takom prípade zaväzujú vzájomným rokovaním nahradiť neplatné zmluvné ustanovenie novým platným ustanovením tak, aby ostal zachovaný obsah, zámer a účel sledovaný zmluvou.
6. Zmluvné strany svojim podpisom potvrdzujú, že obsahu zmluvy porozumeli a že vyjadruje ich vážnu a slobodnú vôľu.

Vo Vyšných Ladičkovciach, dňa 12.03.2020 V Svidníku, dňa 6.4.2020

Za obec: Za oprávnenú osobu:

................................................. .............................................

Martina Bobaľová Ľubomír Ludvik